PMIndiaData/PMIndiaSum huggingface dataset:
পুৱারি ওইরবা বোরো এগ্রিমেন্ত খুৎয়েক পীনখিবগী হরাওবা ফোংদোকপা থৌরম প্রধান মন্ত্রী শরুক য়াগনি

পুৱারি ওইরবা বোরো এগ্রিমেন্ত খুৎয়েক পীনখিবগী হরাওবা ফোংদোকপা থৌরম শরুক য়ানবা ফেবুৱারি ৭, ২০২০দা অসামগী কোক্রাঝারদা প্রধান মন্ত্রী নরেন্দ্র মোদী চৎকনি । থৌরম অদুদা বি তি এ দি জিলাশিং অমসুং অসাম পুম্নমক্তগী মীওই ৪,০০,০০ হেনবা শরুক য়ারবা য়ারি । রাজ্য অসিগী খেন্নবশিং উৎনবা রাজ্য সরকারনা শীন্দুনা অসামগী ফুরুপশিংগী কলচরগী থৌরম অমা পাংথোক্কনি । মরুওইবা মরি লৈনবশিং ঙাক্লৌ অমগী মখাদা থমদুনা চহি অসিগী জনুৱারিদা খুৎয়েক পীনখিবা পুৱারি ওইরবা বোরো এগ্রিমেন্ত থাগৎনবা পুনগদৌরিবা মীয়ামদা প্রধান মন্ত্রী নরেন্দ্র মোদীনা ৱা ঙাংগনি । য়ানচে অদু জনুৱারি ২৭, ২০২০দা নিউ দিল্লিদা খুৎয়েক পীনখিবনি । মহাক্কী লনাই ওইবা তুইত অমদা নুমিৎ অদু ভারতকী ওইনা য়াম্না অখন্নবা নুমিৎ অমনি হায়না প্রধান মন্ত্রীনা হায়খি অমসুং একোর্দ অদুনা শান্তি, নুংশিনবা অমসুং অপুনবগী অনৌবা মতম অমা পুরক্তুনা বোরো মীয়ামগী অওনবা অমা লাক্লগনি হায়খি । প্রধান মন্ত্রীগী ‘সবকা সাথ সবকা বিকাস’ হায়বা পান্দম অদুগা লোয়ন্না য়ানবা পুরকখিবনি অমসুং চহি ৫০শুরবা বোরো ৱাথোক লোইশিন্দুনা চাউখৎপা অৱাং-নোংপোক অমা পুরক্নবা পান্দম থম্লি । মহাক্কী তুইত্তা প্রধান মন্ত্রীনা হায়খি মরম কয়াদগী বোরো এগ্রিমেন্ত অসি তোমথিন ঙাল্লি । মমাংদা খুৎলায় পায়রম্বশিং হৌজিক মহৌশাগী পুন্সিদা হল্লক্লগনি অমসুং ঐখোয়গী লৈবাক্কী চাউখৎ-থৌরাংদা মতেং পাংলগনি । য়ানচে খুৎয়েক পীনখিবা নুমিৎ নিনিগী মনুংদা এন দি এফ বিগী তোঙান-তোঙানবা কাংলুপগী কেদর ১৬১৫ মখোয়গী খুৎলায়শিংগা লোয়ন্না চংজরকখি অমসুং মহৌশাগী পুন্সিদা তিল্লখি । মহাক্কী তুইত্তা প্রধান মন্ত্রীনা হায়খি বোরো কাংলুপশিংগা য়ানবা অসিনা মখা তানা বোরো মীয়ামগী অখন্নবা কলচর অসি ঙাকশেনগনি অমসুং মমিং চৎহনগনি । মখোয়না চাউখৎ-থৌরাংগী থবক কয়াগী কান্নবা ফংলগনি । মখোয়গী অনিংবশিং থুংহন্নবা ঐখোয়না বোরো মীয়ামদা পাংবা য়াবা মতেং পাংগনি । লমদম অসিগী চাউখৎ-থৌরাংগীদমক লুপা ক্রোর ১৫০০গী অখন্নবা পেকেজ অমা খাক্তুনা থম্লে । ভারত সরকার অমসুং মিজোরম সরকার অমসুং ত্রিপুরা সরকারগী মরক্ত হন্দক য়ানচে খুৎয়েক পীনখিবা অদুনা ব্রু-রিয়াং রিফুজি ৩৫,০০০ হেন্না কান্নবা ফংলগনি অমসুং অৱাং-নোংপোক্ত শান্তি থম্নবা অমসুং চাউখৎনবা প্রধান মন্ত্রীগী মঙলানদা থাজবা থমদুনা ত্রিপুরাদা এন এল এফ তি কেদর ৮৫ হেন্না চংজরকখি । গনতন্ত্র নুমিৎতা মন কি বাত থৌরমদা প্রধান মন্ত্রীনা লৈবাক্কী মীয়ামদা মহৌশাগী ইচেলদা লাক্নবা হিংশাগী লম্বীদা লৈরিবশিং খুৎলায় থাদোক্নবা খঙহনখিবনি । গনতন্ত্র নুমিৎতা মহাক্না হায়খি, লৈবাক অসিগী মফম খুদিংদা লৈরিবা হিংশা অমসুং খুৎলায়শিংগী মতেংনা পাম্বৈশিং থিরবশিং মহৌশাগী ইচেলদা অমুক হল্লক্নবা ঐনা হায়জরি । মখোয় মশাগী তৌবা ঙম্বশিংদা মখোয়না থাজবা থমগদবনি অমসুং মসিনা ৱাথোক খুদিংমক শান্তি ওইনা ৱারোইশিন পুরকপা ঙমগনি ।
পোর্তুগল সধারন মীখলদা এন্তোনিও কোস্তা অমসুং মহাক্কী পার্তিদো সোসিয়েলিস্তা মাইপাকপদা, প্রধান মন্ত্রীনা পোর্তুগলগী প্রধান মন্ত্রী থাগৎলি।

পোর্তুগল সধারন মীখলদা এন্তোনিও কোস্তা অমসুং মহাক্কী পার্তিদো সোসিয়েলিস্তা মাইপাকপদা, প্রধান মন্ত্রী নরেন্দ্র মোদীনা পোর্তুগলগী প্রধান মন্ত্রী থাগৎলি। মদুগী পাউখুম ওইনা এন্তোনিওনা নরেন্দ্র মোদী থাগৎখি। প্রধান মন্ত্রীনা হায়খি, “পোর্তুগলগী পর্লিয়ামেন্তগী মীখলদা এন্তোনিও কোস্তানা ফজনা মাইপাকপদা পার্তিদো সোসিয়েলিস্তা অমসুং ঐগী মরূপ এন্তোনিও কোস্তাবু থাগৎলি। ভারত-পোর্তুগলগী মরূপ-মপাংগী মরি হেন্না ফগৎহন্নবা মখা তানা পুন্না থবক তৌমিন্ননবা থাজবা থম্লি”।
প্রধান মন্ত্রীনা জুলাই ৮দা অহানবা “অরুন জেতলী মেমোরিএল লেকচর”দা শরুক য়াগনি

প্রধান মন্ত্রী, শ্রী নরেন্দ্র মোদীনা জুলাই ৮, ২০২২গী নুংথিলগী পুং ৬.৩০ তাবা মতমদা নই দিল্লীগী বিগ্যান ভবন্দা পাংথোকপা অহানবা ‘অরুন জেতলী মেমোরিএল লেকচর’ (এ.জে.এম.এল.)দা শরুক য়াগনি। প্রধান মন্ত্রীনা থৌরম অসিদা তিল্লিবা মীয়ামগী মফমদা মশাগী ৱারোলসু থমগনি। সিঙ্গাপোর সরকারগী সেনিয়র মন্ত্রী, শ্রী থর্মান শনমুগারত্নম্না “গ্রোথ থ্রু ইনক্লুসিবিতী, ইনক্লুসিবিতী থ্রু গ্রোথ”কী মতাংদা থম্বা ৱারোলনা অহানবা এ.জে.এম.এল.গী মপুং ওইবা ৱারোল ওইগনি। মহাক্কী ৱারোলগী মতুংদা শ্রী মথিয়াস কোর্মেন (ও.ই.সি.দি. জেনেরেল সেক্রেতরী) অমসুং শ্রী অর্বিন্দ পানাগ্রিয়া (কলম্বিয়া য়ুনিভর্সিতীগী প্রোফেসর)না পেনেল দিস্কসন পাংথোক্কনি। শেল-থুম মন্ত্রালয়গী ইকোনোমিক এফিয়র্স বিভাগনা শ্রী অরুন জেতলীনা লৈবাক্কী মফমদা মমল নাইদ্রবা শরুক তম্লম্ববু শকখঙবা ওইনা অহানবা ‘অরুন জেতলী মেমোরিএল লেকচর’ শীন-লাঙবনি। প্রধান মন্ত্রীনা জুলাই ৮দগী ১০ ফাওবদা চত্থগদবা নুমিৎ হুম্নিগী কাউতিলয়া ইকোনোমিক কনক্লেব (কে.ই.সি.)দা শরুক য়াগদৌরিবা দেলিগেতশিংগা ৱারীসু শাগনি। প্রধান মন্ত্রীগা উন্নগদৌরিবা শক্নাইরবা ইকোনোমিস্তশিংগী মনুংদা জোন হোপকিন্স য়ুনিভর্সিতীগী মিস এন ক্রুগর; লন্দন স্কুল ওফ ইকোনোমিক্সকী শ্রী নিকোলাস স্তর্ন; হার্বার্দ কেনেদী স্কুলগী শ্রী রোবর্ত লোরেন্স; আই.এম.এফ.কী হান্নগী এক্তিং মেনেজিং দাইরেক্তর, শ্রী জোন লিপস্কী; ৱর্ল্দ বেঙ্ককী ভারতকী কন্ত্রী দাইরেক্তর, শ্রী জুনেদ অহমদ য়াওরি। কে.ই.সি. অসি শেল-থুম মন্ত্রালয়গী তেংবাংগা লোয়ননা ইন্সতিত্যু ওফ ইকোনোমিক গ্রোথনা শীনবনি।
প্রধান মন্ত্রীনা আই এন এস ভি তারিনীগী ক্র্যুগা উনখ্রে

আই এন এস ভি তারিনী ভেসেল হোন্দুনা মালেমবু ইশিং লম্বীদা মায় পাক্না কোয়না চৎখিবা ভারত নেভীগী নুপী ওফিসার তরুক্না ঙসি প্রধান মন্ত্রী নরেন্দ্র মোদীগা উনখ্রে। নেভিকা সাগর পরিক্রমা হায়না খঙনবা এক্সপিদিসন অসি নুপী ক্র্যু ঙাক্তনা মালেমবু ইশিং লম্বীদা কোয়না চৎখিবা ভারতকী অহানবা এক্সপিদিসন্নি। ৱারী শান্নখিবা অদুগী মনুংদা ক্র্যু মেম্বরশিংনা মিশনগী তোঙান তোঙানবা এস্পেক্তশিং, মখোয়গী প্রিপরেশন, ত্রেনিং অমদি এক্সপরিয়েন্সদা প্রজেন্তেসন অমা লানথোকখি। প্রধান মন্ত্রীনা ক্র্যু মেম্বশিংবু মখোয়গী মিশন মায় পাক্লকপদা নুংঙাইবা ফোংদোকখি। খোংচৎ মনুংদা মখোয়না থেংনখিবা এক্সপরিয়েন্সশিংগী মরমদা সেয়র তৌনবা অমদি ইনবা মহাক্না পুক্নিং থৌগৎখি। থৌরম অদুদা নেভেল স্তাফকী মকোক, এদমিরেল সুনিল লানবাসু শরুক য়াখি। ভেসেল অসি লেফতিনেন্ত কমান্দর বর্তিকা জোসীনা লুচিংখি অমদি ক্র্যু মেম্বরদা লেফতিনেন্ত কমান্দর প্রতিভা জামৱাল, পি স্বাতী অমদি লেফতিনেন্ত এস বিজয়া দেবী, বি আইশ্বরিয়া অমদি পায়ল গুপ্তসু য়াওরি।
প্রধান মন্ত্রীনা বেদমিন্তনগী শান্নরোয় শ্রী নন্দু নতেকরনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা বেদমিন্তনগী শান্নরোয় শ্রী নন্দু নতেকরনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রীনা হায়খি, “শ্রী নন্দু নতেকরনা ভারতকী শান্ন-খোৎনবগী পুৱারীদা অখন্নবা মফম অমা কনখি। মহাক মপা লৈতবা বেদমিন্তনগী শান্নরোয় অমনি অমসুং অফাওবা মেন্তর অমনি। মহাক্না হৌগৎলক্লিবা শান্নরোয়শিংবু পুক্নিং থৌগৎপদা লেপ্পা লৈতনা মায় পাক্লি। মহাক্না লৈখিদবা অসি নুঙাইতবা অমনি। অৱাবা তারবা পুংফম অসিদা ঐহাক্কী ৱাখলনা মহাক্কী ইমুং-মনুং অমসুং মমান্নবশিংগী মনাক্তা লৈরি। ওম শান্তি”।
প্রধান মন্ত্রী কিষান সাম্মান নিধী (পি.এম.-কিষান)গী মখাদা কান্নবা ফংলিবশিংগী দেতা আধার শম্ননবগী কোমথোকপা মন্ত্রীমন্দলনা য়ারে

প্রধান মন্ত্রী কিষান সাম্মান নিধী (পি.এম.-কিষান)গী মখাদা কান্নবা ফংলিবশিংদা ফন্দশিং পীনবা তঙাইফদনা আধার শম্ননবা দেতা দরকার ওইবা অদু কোমথোকপগী অয়াবা প্রধান মন্ত্রী মোদীনা লুচিংবা কেন্দ্রগী মন্ত্রীমন্দলনা পীরে। স্কিম অসিনা অখন্নবা খরা নত্তনা, চহি অমদা লৌ লৈবা লৌমী অমদা লুপা ৬০০০ মতেং পীরি। শেনফমশিং অসি দি.বি.তি. মওংদা বেনিফিসরীশিংগী একাউন্তা থা ৪গী ইন্সতোলমেন্ত অহুম থোক্নবা লুপা ২০০০/২০০০ পীরি। স্কিম অসিগী মখাদা ২০১৯গী অগস্ত ১দা, বেনিফিসরীশিংদা অহুমসুবা ইন্সতোলমেন্ত পীখ্রবা মতুংদা, ২০১৮ দিসেম্বর অমসুং ২০১৯ মার্চতা অহানবা ইন্সতোলমেন্ত ফংখিবশিং অমসুং ২০১৯গী এপ্রিল-জুলাইদা অনিশুবা ইন্সতোলমেন্ত ফংবশিং আধার শম্ননবা দেতাশিংদা য়ুম্ফম ওইরগা পীগনি। মসিগা মান্ননা, ২০১৯গী জুলাই-এপ্রিলদা অহানবা ইন্সতোলমেন্ত ফংখ্রবশিং, ২০১৯গী ওগস্ততা থাদোকপা অনিশুবা ইন্সতোলমেন্ত আধার শম্ননবা দেতাদা য়ুম্ফম ওইরগা পীগনি। অমুক হন্না, লেমহৌরিবা বেনিফিসরীশিংগীদমক ২০১৯গী অগস্ত ১গী মতুংদা থাদোকপা অহানবা ইন্সতোলমেন্তগী শেনফমশিং আধার শম্ননবা দেতাদা য়ুম্ফম ওইরগা পীগনি। অসম, মেঘালয় অমসুং জে. অমসুং কে.গী আধার লৈতবা লৌমীশিংগীদমক মসিগী দরকার ওইবা অসি ২০২০গী মার্চ ৩০ ফাওবা কোমথোক্লে। অদুম ওইনমক, ২০১৯গী ওগস্ত ১গী মতুংদা ইন্সতোলমেন্তশিং থাদোকত্রিঙৈ মমাংদা অপীবা মতমগী মনুংদা ফন্দশিং থাদোক্নবা চাদা ১০০ আধার শম্নহনবা অসি ওইথোক্তবা অমনি। লৌমীশিংনা নীংথম লৌরোক্কী শেম-শাবা হৌরকপদগী মখোয়না মরু-মরাং লৈনবা, লৈবাক খোইনবা অমসুং ইথৈ ফংনবা, মেচিনশিং শেমজিন্নবা অমসুং ৱাইনবা মখোয় শেল দরকার ওইরকই। মসিগী মথক্তা, কুম্মৈ হরাওগী মতম হৌরকপদগী লৈবাক অসিগী লায়রবা লৌমীশিংগী ইমুংশিং শেল হেন্না দরকার ওইরক্লগনি। বেনিফিসরীশিংগী দেতাশিংগা আধারগা শম্নদবা অসিনা মখা তানা ইন্সতোলমেন্তশিং থাদোকপা থেংথহল্লগনি অমসুং মসিনা লৌমীশিংগী মরক্তা পেন্দবা লৈহল্লগনি। মরম অদুনা ২০১৯গী ওগস্ত ১গী মতুংদা থাদোকপা ফন্দশিং ফংনবা তঙাইফদনবা আধার শম্নদবা য়াদবগী নিয়ম অদু ২০১৯গী নবেম্বর ৩০ ফাওবা শাংদোক্লে। মসিনা লৌমীশিং কয়া ফন্দ ফংদনা লৈরকপা ফংহল্লগনি। মসিগী তঙাইফদবা দরকার ওইবা অদু ২০১৯গী দিসেম্বরদগী চৎনবা হৌরগনি। শেল পীথোকত্রিঙৈ মমাংদা দেতা চৎনবা য়ানবা সরকারনা মতিক চাবা থবক পায়খৎলে। নুংগী ৱারোল : প্রধান মন্ত্রী কিষান সাম্মান নিধী (পি.এম.-কিষান)গী মখাদা লৌমীশিং চহি অমদা লুপা ৬০০০ পীরি। শেনফমশিং অসি দি.বি.তি. মওংদা বেনিফিসরীশিংগী একাউন্তা থা ৪গী ইন্সতোলমেন্ত অহুম থোক্নবা লুপা ২০০০/২০০০ পীরি। স্কিম অসিগী মখাদা অহানবা ইন্সতোলমেন্তদা বেনিফিসরী ৬,৭৬,৭৬,০৭৩, অনিশুবা ইন্সতোলমেন্তগী বিনিফিসরী ৫,১৪,২৭,১৯৫ অমসুং অহুমশুবা ইন্সতোলমেন্তগী বিনিফিসরী ১,৭৪,২০,২৩০দা পুন্না লুপা ক্রোর ২৭০০০ য়েন্থোকখ্রে।
প্রধান মন্ত্রীনা ওগস্তকী তাং ২দা দিজিতেল পেমেন্ত সোলুসন ই-রুপি লোঞ্চ তৌরগনি

২০২১গী ওগস্তকী তাং ২দা, প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী খুৎথাংদা পর্সন অমসুং পর্পোস স্পেসিফিক দিজিতেল পেমেন্ত সোলুসন অমা ওইরিবা ই-রুপি লোঞ্চ তৌরগনি৷ প্রধান মন্ত্রীনা দিজিতেল ইনিসিয়েতিবশিং মতম পুম্নমক্তা সপোর্ত তৌই৷ চহিশিং অসিদা সরকার অমসুং বেনিফিসরীগী মরক্তা লিমিতেদ তচ পোইন্তশিং থমদুনা তার্গেতেদ অমসুং লিক-প্রুফ মেন্নর অমদা কান্নবশিং অসি বেনিফিসিরীশিং অসিদা য়ৌহন্নবা তোঙান তোঙানবা প্রোগ্রামশিং লোঞ্চ তৌখ্রে৷ ইলেক্ত্রোনিক বৌচরগী ৱাখল্লোন অসিনা গুদ গভর্নেন্সকী বিজন অসি মাংলোমদা পুখৎলি৷ ই-রুপিগী মরমদা ই-রুপি অসি দিজিতেল পেমেন্তগী কেসলেস অমসুং কন্তেক্তলেস ইন্সত্রুমেন্ত অমনি৷ মসি বেনিফিসরীশিংগী মোবাইলদা দেলিবর তৌরিবা ক্বু.আর. কোদ নত্রগা এস.এম.এস. স্ত্রিং-বেজ ই-বৌচর অমনি৷ মসিগী য়াম্না লাইরবা ৱান-তাইম পেমেন্ত মেকানিজম শিজিন্নরিবা মীওইশিংনা সর্ভিস প্রোবাইদরদা কার্দ অমা, দিজিতেল পেমেন্ত এপ নত্রগা ইন্তরনেত বেঙ্কিং এসেস তৌদনা কোদ রিদীম তৌবা য়ারগনি৷ মসিনা নেস্নেল পেমেন্তস কোর্পোরেসন ওফ ইন্দিয়ানা মহাক্কী য়ু.পি.আই. প্লেতফোর্মদা দিপার্তমেন্ত ওফ ফাইনান্সিয়েল সর্ভিসেস, হকশেল অমসুং য়াইফ য়ুম্বাল মন্ত্রালয় অমসুং নেস্নেল হেল্থ ওথোরিতীগা খুৎশম্নদুনা শেমগৎখিবনি৷ ই-রুপিনা ফিজিকেল ইন্তরফেস অমতা লৈতনা দিজিতেল মেন্নর অমদা সর্ভিসেসকী স্পোন্সরশিং অসি বেনিফিসরীশিং অমসুং সর্ভিস প্রোবাইদরশিংগা কন্নেক্ত তৌই৷ ত্রান্সেক্সন অদু নিংথিনা মপুং ফারবা মতম খক্তদা মসিনা সর্ভিস পোর্বাইদরদা পেমেন্ত থিবা য়াহল্লি৷ মহৌশানা প্রি-পেদ ওইবনা, মসিনা ইন্তরমেদিয়রী অমতা লৈতনা সর্ভিস প্রোবাইদরদা পেমেন্ত মতম চানা থিহল্লি৷ ৱেলফেয়র সর্ভিসেসকী লিক-প্রুফ দেলিভরী অমা ওইহন্নবা হোৎনবদা মসিনা অওনবা ইনিসিয়েতিব অমা ওইরগনি হায়না থাজনরি৷ মসি মমা অমসুং মচাশিংগী য়াইফননবগী লৈরিবা স্কিমশিং, তি.বি. মুথৎপগী প্রোগ্রামশিং, দ্রগশিং অমসুং দাইয়েগ্নোস্তিক স্কিমশিং খুদম ওইনা অয়ুশমান ভারত প্রধান মন্ত্রী জন অরোগ্য য়োজনা, ফর্তিলাইজর সবসিদিশিংগী মখাদা দ্রগশিং অমসুং ন্যুত্রিস্নেল সপোর্ত পীনবগী লৈরিবা স্কিমশিংগী মখাদা সর্ভিস দেলিভর তৌবা মতমদসু শিজিন্নবা য়াগনি৷ প্রাইভেৎ সেক্তরনফাওবা মখোয়গী এমপ্লোইয়ী ৱেলফেয়র অমসুং কোর্পোরেত সোসিএল রেস্পোন্সিবিলতী প্রোগ্রামশিংগী শরুক ওইনা মসিগী দিজিতেল বৌচরশিংগী কান্নবা অসি লৌবা য়াগনি৷
প্রধানমন্ত্রীনা হান্নগী সিজেআই জস্তিজ এএস অনন্দ লৈখিদবদা অৱাবা ফোংদোকখ্রে

প্রধানমন্ত্রী শ্রী নরেন্দ্র মোদীনা হান্নগী ভারতকী চিফ জস্তিজ, জস্তিজ এএস অনন্দনা লৈখিদবদা অৱাবা ফোংদোকখ্রে । প্রধানমন্ত্রীনা হায়খি, “হান্নগী ভারতকী চিফ জস্তিজ, জস্তিজ এএস অনন্দনা লৈখিদবা অসি অৱাবগী মশক্নি । অৱাবগী তঞ্জা অসিদা মহাক্কী ইমুং মনুংগী অৱাবদা ঐহাক্না শরুক য়াজরি । মহাক্কী থৱাইনা মপুগী লৈকোলদা শান্তি ওইনা লৈরুবা ওইরশনু ।”
প্রধান মন্ত্রীনা শ্রী কে.ভি. সম্পাথ কুমার লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা সংস্কৃত দেলী সুধর্মাগী ইদিতর শ্রী কে.ভি. সম্পাথ কুমার জী লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা হায়, “শ্রী কে.ভি. সম্পাথ কুমার জী পুক্নিং থৌগৎপগী মগুন চেনবা, সংস্কৃতপু মরুওইনা নহারোলশিংগীদমক য়োকখৎপা অমসুং হেন্না খঙহনবা চোকথবা লৈতনা হোৎনখিবা মীওইনি। মহাক্কী ইথিল অমসুং অখাং কনবা অসি তমজনিঙাইনি। মহাক্না লৈখিদবা অসি নুঙাইতবা অমনি। মহাক্কী ইমুং অমসুং পামজবশিংগী অৱাবদা শরুক য়াজরি। ওম শান্তি”।
ভারতকী জি২০ প্রসিদেন্সীগী মতাংদা পার্তী পুম্বগী মীফম

ভারতকী জি২০ প্রসিদেন্সীগা মরী লৈনবা হীরমশিংদা খন্ননবা দিসেম্বর ৫দা পার্তী পুম্বগী মীফম অমা পাঙথোকখ্রে। প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা মীফম অসিদা ভারত শিনবা থুংবদগী রাজনিতীগী লুচিংবশিংনা থৱায় য়াওনা শরুক য়াবা উবা ফংখি। প্রধান মন্ত্রীনা হায় মদুদি ভারতকী জি২০ প্রসিদেন্সী অসি জাতি পুম্বগীনি অমসুং ভারতকী মপাঙ্গল মালেম পুম্বদা উৎনবা অতাংবা খুদোংচাবা অমনি। প্রধান মন্ত্রীনা ঙসি ভারতকীদমক মালেমদা খঙনীংবা পোক্নরি অমসুং মীৎয়েং চংনরি মসিনা ভারতকী জি২০ প্রসিদেন্সীগী মতিক ময়াইসু হেন্না হেনগৎহল্লি। প্রধান মন্ত্রীনা তীমৱার্ক্কী মরু ওইবা অদু থম্লদুনা জি২০গী তোঙান-তোঙানবা থৌরমশিং শিনবদা লুচিংবা পুম্নমক্না মতেং পাংবীনবা হায়খি। মহাক্না জি২০ প্রসিদেন্সিনা অচৌবা মেত্রোশিংগী মথক্তা ভারতকী শরুক কয়া অসি উৎথোকপদা মতেং পাংগনি মসিনা ঐখোয়গী লৈবাক্কী শরুক অমমমগী তোপ-তোপ্পা মগুনশিং খঙহনগনি। ভারতকী জি২০ প্রসিদেন্সী মনুংদা ভারত্তা লাক্কদবা মশিং য়াম্লবা বিজিতরশিংগী মতাংদা পল্লদুনা প্রধান মন্ত্রীনা জি২০গী মীফমশিং পাঙথোক্কদবা মফমশিংদা তুরিজম চাউখৎহন্নবা অমসুং লমদম অদুগী শেন্মীৎলোন শাহৌ পীনবা মতিক-ময়াই অদু শীজিন্ননবা হায়খি। প্রধান মন্ত্রীনা ৱা ঙাংদ্রিঙৈদা শ্রী জে.পি. নদ্দা, শ্রী মাল্লিকরজুন খার্গে, কুমারি মম্তা বেনর্জী, শ্রী নভিন পতনায়ক, শ্রী অর্বিন কেজরিৱাল, শ্রী ৱাই.এস. জগন মোহন রেদ্দী, শ্রী সিতারাম য়েচুরী, শ্রী চন্দ্রবাবু নাইদু, শ্রী এম.কে. স্তেলিন, শ্রী ইদাপ্পাদি কে. পালানিস্বামি, শ্রী পাশুপাতিনাথ পারাস, শ্রী একনাথ শিন্দে অমসুং কে.এম. কাদের মোহিদীন য়াওনা তোঙান-তোঙানবা রাজনিতীগী লুচিংবশিং ভারতকী জি২০ প্রসিদেন্সীগী মতাংদা মখোয়গী মমল য়াম্লবা ৱাখল্লোনশিং ফোঙদোকখি। গৃহ মন্ত্রী অমসুং শেল-থুম মন্ত্রীনা তেনতক্না ৱা ঙাংখি। ভারতকী জি২০ প্রসিদেন্সীগী হীরমশিং কোনশিল্লিবা অকুপ্পা ৱারোল য়াওবা প্রজেন্তেসনসু পীখি। শ্রী রাজনাথ সিংহ, শ্রী অমিত শাহ, শ্রীমতি নির্মলা সিতারামন, দা. এস. জয়শঙ্কর, শ্রী পিয়ুশ গোয়ল, শ্রী প্রলহাদ জোশি, শ্রী ভুপেন্দ্র য়াদব অমসুং হান্নগী প্রধান মন্ত্রী শ্রী ঐচ.দি. দেবে গৌরা হায়রিবশিং অসিনা মীফম অদুদা শরুক য়াখি।
ভারত-য়ু.এ.ই. ভর্চুৱল সমিত

ইকাইখুম্নবদা মতিক চারবা, প্রধান মন্ত্রী, শ্রী নরেন্দ্র মোদি অমসুং অবু ধাবিগী ক্রাউন প্রিন্স, ঐচ.ঐচ. শৈখ মোআম্মদ বিন জায়েদ অল নাহয়ান্না ঙসি ভর্চুৱল সমিত অমা পাংথোকখি। লুচিংবা অনিমক্না সেক্তর খুদিংমক্তা বাইলেতরেল রিলেশন অসিদা লেপ্তনা চাউখৎলকপা অসিগী য়াম্না পেনবা ফোংদোকখি। ইকাইখুম্নবদা মতিক চারবা প্রধান মন্ত্রী অমসুং হিস হাইনেস দ ক্রাউন প্রিন্সনা জোইন্ত ভিজন স্তেতমেন্ত অমা থোকখি “এদভান্সিং দ ইন্দিয়া এন্দ বু.এ.ই. কমপ্রেহেন্সিব স্ত্রেতেজিক পার্তনর্শিপ: ন্যু ফ্রন্তিয়র্স, ন্যু মাইলস্তোন”। স্তেতমেন্ত অসিনা ভারত অমসুং য়ু.এ.ই.গী মরক্তা তুং-কোইনগী ওইগদবা পার্তনর্শিপ অমগীদমক্তা লম্বি অমা শেম্লি অমসুং মীৎয়েং থমগদবা এরিয়াশিং অমসুং আউৎকমশিং অদুবু মশক খঙদোকই। মাইকৈ অনিমক্না পাম্লিবা পান্দম অসি ইকোনোমী, ইনর্জী, ক্লাইমেত এক্সন, থোরক্লিবা তেক্নোলোজীশিং, স্কিলশিং অমসুং এজুকেশন, ফুদ সেক্যুরিতী, হেল্থকিয়র অমসুং দিফেন্স অমসুং সেক্যুরিতী য়াওনা তোঙান-তোঙানবা সেক্তরশিংদা অনৌবা ত্রেদ, ইনভেস্তমেন্ত অমসুং ইন্নোভেশন দাইনামিক য়োকখৎপবুনি। ভর্চুৱল সমিত অসিগী মরু ওইবা ৱাফমদি কমর্স অমসুং ইন্দস্ত্রীগী মন্ত্রী, স্রী পিয়ুশ গোয়ল অমসুং য়ু.এ.ই.গী ইকোনোমীগী মন্ত্রী, ঐচ. ই. অবদুল্লাহ বিন তৌক অল মারি, লুচিংবা অনি অসিনা ভর্চুৱল ওইনা উনদুনা ভারত-য়ু.এ.ই. কমপ্রেহেন্সিব ইকোনোমিক পার্তনর্শিপ এগ্রীমেন্ত (সি.এ.পি.এ.)গী খুৎয়েক পীনবা অমসুং এক্সচেঞ্জ তৌবনি। এগ্রীমেন্ত অসিনা মার্কেত এক্সেস হেনগৎহনবা অমসুং তারিফশিং হন্থহনবা য়াওনা, ভারত অমসুং য়ু.এ.ই.গী বিজনেসশিংদা য়াম্না কান্নবা পীগনি। সি.ই.পি.এ. অসিনা লাক্কদবা চহি ৫ অসিদা বাইলেতরেল ত্রেদ অদু হৌজিক ওইরিবা য়ু.এস. দোলার বিলিয়ন ৬০দগী য়ু.এস. দোলর বিলিয়ন ১০০দা হেনগৎহল্লগনি হায়না থাজবা থম্লি। লুচিংবা অনি অসিনা ভারতকী নিংখা তমখিবগী ৭৫শুবা কুমওনগী থৌরমদা অমসুং য়ু.এ.ই.গী ফাউন্দেশনগী চই ৫০ শুবগী থৌরমদা জোইন্ত কমেমোরেতিব স্তাম্প রিলীজ তৌখি। সমিত অসিদা ভারত অমসুং য়ু.এ.ই. এন্তাইতীশিংগী মরক্তা খুৎয়েক পীনখিবা এম.ও.য়ু. অনি অদুসু লাউথোকখি। হায়রিবশিং অসি ফুদ সেক্যুরিতী কোরিদোর ইনিসিয়েতিবকী মতাংদা এ.পি.ই.দি.এ. অমসুং দি.পি. ৱার্ল্দ অমসুং অল দাহরাগী মরক্তা থমখিবা এম.ও.য়ু. অমসুং ফাইনান্সিয়েল প্রোজেক্তশিং অমসুং সার্বিসশিংগী মতাংদা তেংবাং পীনবগী মতাংদা ভারতকী গিফ সিতী অমসুং অবু ধাবি গ্লোবল মার্কেতকী মরক্তা থমখিবা এম.ও.য়ু.নি। অতোপ্পা এম.ও.য়ু. অনি- ক্লাইমেত এক্সনগী মতাংদা তেংবাং পীনবা অমসুং অতোপ্পা অমনা এজুকেশনগী মতাংদসু মাইকৈ অনিমক্কী মরক্তা অয়াবা পুরকখি। প্রধান মন্ত্রীনা কোবিদ লাইচৎ মনুংদা ইন্দিয়ন কম্যুনিতীবু নিংথিনা ঙাক-শেন্দুনা থম্বীবগীদমক্তা হিস হাইনেস অবু ধাবিগী ক্রাউন প্রিন্সপু থাগৎপা ফোংদোকখি। মহাক্না মহাকপু ভারত্তা লাক্নবা হায়রদুনা চেবাউসু পীখি।
পি.এম.না লতা মঙ্গেশকরবু মহাক্কী মপোক নুমিৎতা হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা লতা মঙ্গেশকর জীবু মহাক্কী মপোক নুমিৎতা হরাও-তয়াম্বা ফোংদোকখ্রে অমদি পুন্সি নুংশাংবা অমসুং মশা-মউ ফনা লৈনবা থৌনিখ্রে। ত্বীত অমদা, প্রধান মন্ত্রীনা হায়খি; “ইকাই খুম্নজরিবা লতা দিদিবু মপোক নুমিৎকীদমক হরাও-তয়াম্বা ফোংদোকচরি। মহাক্কী খোইথুম্নরবা খোঙজেলনা মালেম পুম্বা নিল্লি। ভারতকী সংস্কৃতীবু নোল্লুকপা অমসুং পামজবগীদমক মহাকপু ইকাই খুম্নরি। ইশাগী ওইনা, মহাক্কী থৌজালনা থৌনা কয়াগী হৌরকফম্নি। ঐহাক্না লতা দিদিগী পুন্সি নুংশাংবা অমসুং মশা-মউ ফনা লৈনবা থৌনিজরি”।
মন্ত্রীমন্দলনা কর্নাতক্কী এস তিশিংগী লিস্ততা ‘নায়কা’গা মান্ননা ‘পারিবারা অমসুং তালাৱারা’ কম্যুনিতীশিংবু হাপচিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কর্নাতক্কী এস তিশিংগী লিস্ততা ‘নায়কা’গা মান্ননা ‘পারিবারা অমসুং তালাৱারা’ কম্যুনিতীশিংবু সি. নং. ৩৮দা হাপচিনবদা অয়াবা পীখ্রে। মেজর ইমপেক্ত: মসিনা কর্নাতক রাজ্যদা সেদুল ত্রাইবগী স্তেতস লানথোক্নবা ‘পারিবারা’ অমসুং ‘তালাৱারা’ কম্যুনিতীশিংনা মতম শাংনা তক্নদুনা লাকপা অদু ফংলগনি। ‘পারিবারা’ অমসুং ‘তালাৱারা’ কম্যুনিতীশিংগী মনুং চনবা মীওইশিংনা কর্নাতক রাজ্যদগী সেদুল ত্রাইব সর্তিফিকেৎ ফংবা য়াহল্লগনি অমসুং রাজ্য অদুদা সেদুল ত্রাইবশিংনা ফংলিবা কান্নবশিং অদুশু ফংবা য়ারগনি। য়ুমফম: কর্নাতক সরকারনা ‘নায়কা’গা মান্ননা ‘পারিবারা অমসুং তালাৱারা’ কম্যুনিতীশিংবু কর্নাতক রাজ্যগী সেদুল ত্রাইব লিস্তকী সি. নং. ৩৮দা হাপচিন্নবা রিকমেন্দ তৌখি।
প্রধান মন্ত্রীনা রত্নগীরি দিস্ত্রীক্তা ফেক্তরী অমা পোকখাইবদা পুন্সি মাংখ্রবশিংগীদমক অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা রত্নগীরি দিস্ত্রীক্তা ফেক্তরী অমা পোকখাইবদা পুন্সি মাংখ্রবশিংগীদমক থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “রত্নাগীরি দিস্ত্রীক্তা ফেক্তরী অমা পোকখাইবদা পুন্সি মাংখ্রবশিংগীদমক থম্মোয় শোক্না নুঙাইতবা ফাওই। অৱাবা তারবা ইমুংগী অৱাবদা শরুক য়াজরি। শোক্লবশিং অথুবা মতমদা ফবা ওইরসনু”।
প্রধান মন্ত্রীনা শেন্মীৎলোন, খুন্নাই অমসুং অকোইবগী ফীভমগা মরী লৈনবা থৌরমশিংদা শরুক য়াদুনা মহাক্কী মপোক নুমিৎ পাঙথোকখ্রে

প্রধান মন্ত্রী, শ্রী নরেন্দ্র মোদীনা শেন্মীৎলোন, খুন্নাই অমসুং অকোইবগী ফীভমগা মরী লৈনবা থৌরমশিংদা শরুক য়াদুনা মহাক্কী মপোক নুমিৎ পাঙথোকখ্রে। মহাক্না য়াইফ-পাউজেল পীরকপা অমসুং মীনুংশি উৎপীরকপগীদমক মীপুম খুদিংমকপু থাগৎপা ফোঙদোকখ্রে। শ্রী মোদীনা ত্বিত তৌখি: “মীয়ামগী মীনুংশিং ফংবা অসিদা ঐহাক্না নুংঙাইবা পোকই। ঐহাক্কী ইপোক নুমিৎতা ঐঙোন্দা য়াইফ-পাউজেল পীবীরকখিবা মীপুম খুদিংমকপু ঐহাক্না থাগৎপা ফোঙদোকচরি। য়াইফ-পাউজেলশিং অসিনা হেন্না কন্না হোৎননীংবগী থৌনা হাপ্পি। নুমিৎ অসিদা মীয়ামগী শেবা তৌবগী তোঙান-তোঙানবা থৌরাংশিং পাইখৎলিবা মীওই পুম্নমকপুসু ঐহাক্না থাগৎচরি। মখোয়গী ৱারেপ অসি থাগৎনীংঙাই ওই।” “ঐহাক্না নুমিৎ অসি শেন্মীৎলোন, খুন্নাই অমসুং অকোইবগী ফীভমগা মরী লৈনবা থৌরমশিংদা শরুক য়াদুনা পাঙথোকখি। লমশিং অসিদা ঐখোয়না অমত্তা ওইনা থবক তৌরবা মতমদা ঐখোয়গী সস্তেনেবল অমসুং ইনক্লুসিব দিবেলপমেন্তগী পান্দম অসি ফংবা ঙমগনি হায়না ঐহাক্না চেৎনা থাজৈ। তুংদসু ঐখোয়না হেন্না কন্না হোৎনবা ওইরসনু।” প্রধান মন্ত্রীগী মপোক নুমিৎতা মালেমগী লুচিংবা কয়ানা য়াইফ-পাউজেল পীরকখ্রে। কম্মনৱেল্থ ওফ দোমিনিকাগী প্রধান মন্ত্রী, ঐচ.ই. রুজবেলত স্কেরিতকী পাউখুম পীরদুনা প্রধান মন্ত্রীনা হায়খি, “ইপোক নুমিৎকীদমক পীবীরকপা অদোমগী য়াইফ-পাউজেলশিংগীদমক থাগৎচরি প্রধান মন্ত্রী @SkerritR।” নেপালগী প্রধান মন্ত্রী, ঐচ.ই. শের বহাদুরদা প্রধান মন্ত্রীনা হায়খি “ইপোক নুমিৎকীদমক পীবীরকপা অদোমগী য়াইফ-পাউজেলশিংগীদমক থাগৎচরি প্রধান মন্ত্রী @SherBDeuba। ঐহাক্কী থমোয় পেল্লে।” মোরিসসকী প্রধান মন্ত্রী, ঐচ.ই. প্রবিন কুমার জগন্নাথনা প্রধান মন্ত্রীদা য়াইফ-পাউজেল পীরকখি অমসুং শ্রী মোদীনা পাউখুম পীরদুনা হায়খি “অদোমগী য়াইফ-পাউজেলশিংগীদমক থাগৎচরি ঐহাক্কী নুংশিরবা মরুপ পি.এম. @KumarJugnauth।” প্রধান মন্ত্রীনা ভুতানগী প্রধান মন্ত্রীনা য়াইফ-পাউজেল পীরকপদা পাউখুম পীরদুনা হায়খি “অদোমগী য়াইফ-পাউজেল অদুগীদমক থাগৎচরি @PMBhutan। ভুতান্দা লৈরিবা ঐহাক্কী মরুপশিংদগী ফংজবা মীনুংশি অমসুং ইকাই খুম্নবা অসি ঐহাক্না য়াম্না মমল লৈনা লৌজৈ।” প্রধান মন্ত্রীনা লৈবাক অসিগী দিগনিতরীশিংবু মখোয়গী য়াইফ-পাউজেল অদুগীদমক থাগৎপা ফোঙদোকখি। প্রধান মন্ত্রীনা রাস্ত্রপতি শ্রীমতি দ্রৌপাদী মুর্মুবু মহাক্কী য়াইফ-পাউজেলগীদমক থাগৎপা ফোঙদোকখি। “য়াইফ-পাউজেলগীদমক ইকাই খুম্নজরবা রাস্ত্রপতিজীবু হন্না-হন্না থাগৎচরি। @rashtrapatibhvn” উপ রাস্ত্রপতি শ্রী জগদীপ ধঙখরদা প্রধান মন্ত্রীনা হায়খি, “অদোমগী য়াইফ-পাউজেল অমসুং নুংশিরবা ৱাহৈশিংগীদমক ভি.পি. জগদীপ ধঙখরবু তৌবীমল খঙবা উৎচরি। @VPSecretariat” হান্নগী রাস্ত্রপতি শ্রী রাম নাথ কোবিন্দনা প্রধান মন্ত্রীদা য়াইফ-পাউজেল পীখি, মদুগী পাউখুম পীরদুনা প্রধান মন্ত্রীনা হায়খি, “থমোয় শেংনা অদোম্বু থাগৎচরি @ramnathkovind জী।” হান্নগী উপ রাস্ত্রপতি শ্রী এম. বেঙ্কৈয়া নাইদুগী য়াইফ-পাউজেলদা প্রধান মন্ত্রীনা পাউখুম পীখি, “অদোমগী য়াইফ-পাউজেলশিং অসিদা থমোয় পেল্লি, বেঙ্কৈয়া গারু। @MVenkaiahNaidu”
ভারতকী অহানবা চীফ ওফ দিফেন্স স্তাফ ওইনা চার্জ লৌখিবদা প্রধান মন্ত্রীনা জেনরেল বিপিন রাৱতকী মফমদা নুংঙাইবা ফোংদোকখ্রে

ভারতকী অহানবা চীফ ওফ দিফেন্স স্তাফ ওইনা চার্জ লৌখিবদা প্রধান মন্ত্রী শ্রী নরেন্দ্র মোদীনা জেনরেল বিপিন রাৱতকী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “ঐহাক অপেনবা ফাওই মদুদি ঐখোয়না অনৌবা চহী অমসুং অনৌবা দিকেদ অসিদা চংশিল্লকপা অসিদা ভারতনা মসিগী অহানবা চীফ ওফ দিফেন্স স্তাফ ওইনা জেনরেল বিপিন রাৱত ফংলে। ঐহাক্না মফমদা নুংঙাইবা ফোংদোকচরি অমসুং থৌদাং অসিগীদমক য়াইফ-পাউজেল পীজরি। মহাক অসি ভারতকীদমক থৱাই হকচিন্না থবক তৌবা থোইদোক হেন্দোকপা ওফিসর অমনি। অহানবা চীফ ওফ দিফেন্স স্তাফনা চার্জ লৌরকপা অসিদা ঐখোয়গী লৈবাক অসিগীদমক সেবা তৌখিবা অমসুং মপুন্সি কত্থোকখ্রবা পুম্নমক অদুগী মফমদা ঐহাক্না ইকায় খুম্নবা উৎচরি। কার্গিলদা লান্থেংনখিবা থৌনা ফরবা পর্সোনেলশিংবু ঐহাক্না নীংশিংজরি, মদুগী মতুংদা ঐখোয়গী মিলিতরীগী রিফোর্মিংদা খন্ন-নৈনবা কয়া হৌদোক্তুনা ঙসিগী পুৱারী ওইরবা দিবেলপমেন্ত অসি পুরকখি। ভারতনা চীফ ওফ দিফেন্স স্তাফ অমা লৈরগনি হায়না ২০১৯গী ওগস্ত ১৫দা লাল কিলাগী লানবন্দগী ঐহাক্না লাউথোকখি। ইন্সতিত্যুসন অসিনা ঐখোয়গী মিলিতরী ফোর্সকী মোদর্নাইজিংগী অচৌবা থৌদাং লৌরি। মসিনা ভারত মচা বিলিয়ন ১.৩গী আশাশিং অমসুং মংলানশিংসু মমি তারগনি।”
পি.এম.না সি.দবল্যু.জি. ২০২২দা কে.জি. ৫১গী নুপাগী বোক্সিংদা গোল্দ মেদল লৌরকপগীদমক্তা অমিত পাংঘলবু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কমনৱেল্থ গেমস, ২০২২দা কে.জি. ৫১গী নুপাগী বোক্সিংদা গোল্দ মেদল লৌরকপগীদমক্তা অমিত পাংঘলবু থাগৎপা ফোংদোকখ্রে। প্রধান মন্ত্রীনা ত্বীত তৌরকখি; “য়াম্না হৈ-শিংলবা অমিত পাংঘলগী মপান্দগী ঐখোয়গী মেদল তেলীদা য়াম্না শিংথানিংঙাই ওইবা মেদল অমমুক হাপচিল্লরে। মহাক অসি খ্বাইদগী হেন্না হৈথোই-শিংথোইবা উৎখিবা, ঐখোয়গী খ্বাইদগী হেন্না শিংথানবা অমসুং হৈথোই-শিংথোইরবা বোক্সরশিংগী মনুংদা অমনি। গোল্দ মেদল ফংলকপগীদমক্তা মহাকপু ঐহাক্না থাগৎপা ফোংদোক্লি অমসুং মহাক্কী তুংগীদমক্তা য়াইফ-পাউজেল পীরি। #Cheer4India”
পি.এম.না সেপ্তেম্বর ৭তা শিক্ষক পর্বকী হৌদোকবগী কনক্লেবতা ৱা ঙাংগনি

প্রধান মন্ত্রী শ্রী নরেন্দ্র মোদীনা সেপ্তেম্বর ৭, ২০২১গী অয়ুক পুং ১১ তাবা মতমদা ভিদিও কনফরেন্সিংগী থোংদা শিক্ষক পর্বকী হৌদোকপগী কনক্লেবতা ৱা ঙাংগনি। মহাক্না থৌরম অসিদা এজুকেসন সেক্তরগী ওইবা তোঙান-তোঙানবা মরু ওইবা থৌরাংশিংসু শঙ্গাগনি। প্রধান মন্ত্রীনা ইন্দিয়ন সাইন লেংগ্বেজ দিক্সনারী (য়ুনিভর্সেল দিজাইন ওফ লর্নিংগী মতুং ইন্না তাবা ঙমদ্রবা মীওইশিংগীদমক্তা ওদিও অমসুং তেক্স এম্বেদেদ সাইন লেংগ্বেজ ভিদিও), তোকিং বুকশিং (মীৎ উবা ঙমদ্রবা মীওইশিংগীদমক্তা ওদিও বুকশিং), সি.বি.এস.ই.গী স্কুল ক্বালিতী এস্যুরেন্স অমসুং এসেসমেন্ত ফ্রেমৱর্ক, নিপুন ভারত অমসুং বিদ্যনজলি পোর্তেলগী নিস্থা তীচর্স ত্রেনিং প্রোগ্রাম (স্কুল চাউখৎহন্নবগীদমক্তা এজুকেসন ভোল্যুন্তীয়রশিং/দোনরশিং/সি.এস.আর. কন্ত্রিব্যুতরশিংদা মতেং পাংনবা) হৌদোক্কনি। ‘শিক্ষক পর্ব-২০২১’গী থিম অসি “ক্বালিতী এন্দ সস্তেনেবল স্কুলস” লর্নিংস ফ্রোম স্কুলস ইন ইন্দিয়া” হায়বা অসিনা ওইরি। মসি পালন তৌবনা থাক পুম্নমক্তা এজুকেসন মখা চত্থহনবা ঙম্নবা অনৌবা থৌরাংশিং পুক্নীং থৌগৎপতা নত্তনা লৈবাক অসিদা লৈরিবা স্কুলশিংদা ক্বালিতী লৈবা, ইনক্লুসিব ওইবা খোঙথাংশিং অমসুং তুংকোইনা চৎহনবা হেনগৎহনগনি। থৌরম অসিদা কেন্দ্রগী এজুকেসন মন্ত্রী অমসুং কেন্দ্রগী এজুকেসনগী রাজ্য মন্ত্রীশিংসু শরুক য়াগনি।
প্রধান মন্ত্রীনা আয়ুশ্মান ভারত স্কিমগী মতাংদা প্রজানা পীরকপা ৱাখল্লোন পাউদমখ্রে

প্রধান মন্ত্রী, শ্রী নরেন্দ্র মোদীনা ভারতকী প্রজা পুম্নমক্কীদমক লুপা লাখ ৫গী হেল্থ ইন্সুরেন্স কবর পীরিবা আয়ুশ্মান ভারত স্কিমগী মতাংদা প্রজানা পীরকপা ৱাখল্লোন অমা পাউদমখ্রে। প্রধান মন্ত্রীনা স্কিম অসিগী কান্নবশিং ভারত শিনবা থুংবদা ফংবা য়ারি হায়না ফোঙদোকখ্রে। প্রজা অমনা তৌরকখিবা ত্বিত অমবু কোৎ তৌরদুনা প্রধান মন্ত্রীনা ত্বিত তৌখি; “মসি তশেংবমক্নি। মসিগা ইরোইননা মরু ওইরিবা ৱাফম অসি স্কিম অসিগী কান্নবশিং ভারত শিনবা থুংবদা কনাগুম্বা অমা হেক্তনা লৌবা য়াই।”
মিলাদ-উন-নবী লাকপদা প্রধান মন্ত্রীনা মীয়ামদা পাউজেল পীরি

শেংলবা মিলাদ–উন–নবী থৌরমদা প্রধান মন্ত্রী নরেন্দ্র মোদীনা মীয়ামদা য়াইফ–পাউজেল পীরি। “মিলাদ–উন–নবি থৌরমদা য়াইফ–পাউজেল পীজরি। প্রোফেদ মুহমদনা তাকপীখিবা অফবা পাউতাকশিং অদু ঐখোয়না নীংশিংলি অমসুং মফম খুদিংমক্তা নুংশিনবা, মরূপ–মপাং ওইবা অমসুং ইং–তপ্পা লৈনবা খুরুমজরি” হায়না প্রধান মন্ত্রীনা ফোঙদোকখি।
প্রধান মন্ত্রীনা ইমা দুর্গাগী মরিশুবা শাইওন, ইমা কুশমন্দাবু খুরুমজখ্রে

প্রধান মন্ত্রী, শ্রী নরেন্দ্র মোদীনা নবরাত্রী মনুংদা লাইনীংশিংগী মাইকৈদগী ইমা দুর্গাগী মরিশুবা শাইওন, ইমা কুশমন্দাবু খুরুমজদুনা থৌজাল নিজখ্রে। শ্রী মোদীনা লাইরেম্বী অসিগী লাইশোন (স্তুতি)সু শোনখি। প্রধান মন্ত্রীনা অসুম্না ত্বীত তৌখি: “নবরাত্রী মনুংসিদা ঙসি ঐহাক্না ইমা দুর্গাগী মরিশুবা শাইওনগী খুয়াখাদা খুরুমজরি! ইমা কুশমন্দাগী থৌজালদগী মীপুম খুদিংনা নুংঙাই য়াইফবা ওইহনবীয়ু হায়না ঐহাক্না থৌনিজরি…”